**Likumprojekta**

**"Grozījumi Zemes pārvaldības likumā"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījumi Zemes pārvaldības likumā" (turpmāk – projekts) izstrādāts, pamatojoties uz Ministru kabineta 2019. gada 20. marta rīkojuma Nr. 116 "Par likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku" pielikuma 12. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Zemes pārvaldības likuma pārejas noteikumu 4. punkts nosaka, ka šā likuma [III nodaļa](https://likumi.lv/ta/id/270317#n3) stājas spēkā 2020. gada 1. janvārī. Ņemot vērā to, ka Zemes pārvaldības likuma III nodaļa paredz noteikt zemes konsolidācijas tiesisko regulējumu, secināms, ka atbilstoši tam zemes konsolidācija Latvijā uzsākama no 2020. gada 1. janvāra.  2018. gada 18. oktobra Valsts sekretāru sanāksmē (prot. Nr. 41, 18. §) tika izsludināts konceptuālā ziņojuma projekts "Zemes konsolidācijas ieviešana Latvijā" (VSS-1069) (turpmāk – koncepcija). Tā izstrādes mērķis ir zemes konsolidācijā veicamo pasākumu noteikšana, ar to īstenošanu saistīto normatīvo aktu un nepieciešamo tiesību normu identificēšana. Koncepcijas izstrādes laikā konstatēts, ka Zemes pārvaldības likuma III nodaļā ietvertais zemes konsolidācijas norises procesa tiesiskais regulējums ir nepilnīgs, kā rezultātā koncepcijā piedāvātā zemes konsolidācijas pasākumu īstenošanas risinājuma ieviešanai nepieciešami grozījumi piecos likumos un trīs Ministru kabineta noteikumos, tai skaitā grozījumi Zemes pārvaldības likumā.  Par koncepciju atzinumus kopumā sniegušas 12 institūcijas un organizācijas. No tām visas atbalstījušas koncepcijas tālāku virzību, izsakot attiecīgus iebildumus un priekšlikumus zemes konsolidācijas procesa vienkāršošanai un finansēšanai.  No atzinumus sniegušo institūciju un organizāciju skaita, kā arī sniegto iebildumu un priekšlikumu satura secināms, ka koncepcijas galīgās redakcijas sagatavošana būs saistīta ar kompromisa risinājuma meklēšanu. Līdz ar to nevar tikt izslēgta iespēja, ka zemes konsolidācijas process atšķirsies gan no šobrīd Zemes pārvaldības likumā paredzētā regulējuma, gan koncepcijā paredzētā.  No minētā izriet, ka zemes konsolidācijas uzsākšana pirms diskusiju par zemes konsolidācijas procesa izpildi pabeigšanas un attiecīgā zemes konsolidācijas procesa tiesiskā regulējuma pilnveidošanas ir nelietderīga.  Ievērojot to, ka koncepcija vēl ir saskaņošanas procesā ar 12 atzinumu sniegušajām institūcijām un organizācijām, kā arī zemes konsolidācijas pilnveidošanas tiesiskā regulējuma izstrādes un pieņemšanas laiku Saeimā, zemes konsolidācijas uzsākšanas laiks pagarināms par trīs gadiem, tas ir no 2020. gada 1. janvāra līdz 2023. gada 1. janvārim.  Attiecīgi pagarināms arī Zemes pārvaldības likuma pārejas noteikumu 5. punkta 5. apakšpunktā noteikto Ministru kabineta noteikumu par zemes konsolidācijas ierosināšanas un finansēšanas kārtību, par zemes konsolidācijas projekta saturu, izstrādes un īstenošanas kārtību, kā arī par kārtību, kādā nosaka zemes gabalu relatīvo novērtējumu zemes konsolidācijas vajadzībām, izdošanas termiņš no 2019. gada 31. decembra līdz 2022. gada 1. jūnijam.  2. Papildus norādāms uz to, ka zemes konsolidācijas projekta ierosināšana, izstrāde un īstenošana ir plānošanas un konsultāciju process, kas atkarībā no zemes konsolidācijas mēroga un risinājumu sarežģītības var ilgt vairākus gadus. Zemes konsolidācijas izmaksas veidos administratīvie un procesa vadības izdevumi (valsts budžeta līdzekļi Valsts zemes dienesta (turpmāk – Dienests) funkciju veikšanai), kā arī zemes konsolidācijas projekta izstrādes un īstenošanas izdevumi (zemes konsolidācijas projekta dalībnieku līdzekļi, kas galvenokārt nepieciešami zemes konsolidācijas projekta un zemes kvalitatīvā novērtējuma rādītāju noteikšanas, kā arī zemes kadastrālās uzmērīšanas un īpašuma tiesību nostiprināšanas zemesgrāmatas pakalpojumu nodrošināšanai).  Tā kā Dienestam šīs funkcijas nodrošināšanai valsts budžeta līdzekļi nav piešķirti, savukārt jautājumus par zemes konsolidācijas projekta izstrādes un īstenošanas izdevumiem plānots diskutēt koncepcijas saskaņošanas procesā, tad neatrisinātie finanšu jautājumi ir vēl viens arguments, kā dēļ zemes konsolidāciju nav iespējams uzsākt 2020. gada 1. janvārī. Ņemot vērā likumprojektā "Par vidēja termiņa budžeta ietvaru 2020., 2021. un 2022. gadam" noteiktos vidēja termiņa budžeta politikas prioritāros attīstības virzienus, zemes konsolidācijas ieviešanas termiņš ir pagarināms līdz 2023. gada 1. janvārim. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē personas, kuru īpašumā, valdījumā vai lietojumā ir zeme. Tās var būt gan privāto, gan publisko tiesību personas. |
| 2. | Tiesiskā regulējuma ietekme uz tautsaimniecību un administratīvo slogu | Ievērojot to, ka zemes konsolidācija līdz šim Latvijā nav bijusi ieviesta, tās ieviešanas pagarināšana tautsaimniecību un administratīvo slogu neietekmēs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. | | 2021. | | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru  2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekta normu izpildei 2023. gadā un turpmāk Tieslietu ministrijai nepieciešams papildu finansējums 87 876 *euro* apmērā programmā 07.00.00. "Nekustamā īpašuma tiesību politikas īstenošana":   |  |  | | --- | --- | | **Izmaksas 2023. gadā un turpmāk:** | **87 876 *euro*** | | **1. Atlīdzība {1000}** | **73 635 *euro*** | | **Atalgojums kopā {1100}** | **56 966 *euro*** | |  | Mēnešalga kopā {1110} 47 472 *euro*:  1) daļas vadītājs {35. saime, IV A līmenis, 11. algu grupa, 3. kategorija} 1 amata vieta x 1 382 *euro* alga x 12 mēneši = 16 584 *euro*;  2) vecākais metodikas eksperts {35. saime, III līmenis, 10. algu grupa, 3. kategorija} 2 amata vietas x 1 287 *euro* alga x 12 mēneši = 30 888 *euro*.  Piemaksas un prēmijas kopā {1140} 9 494 *euro*:  1) vispārējās piemaksas 47 472 *euro* x 10 % = 4 747 *euro*;  2) prēmijas un naudas balvas 47 472 *euro* x 10 % = 4 747 *euro*. | | **Darba devēja valsts sociālās apdrošināšanas obligātās iemaksas, pabalsti un kompensācijas {1200}** | Darba devēja valsts sociālās apdrošināšanas obligātās iemaksas, pabalsti un kompensācijas {1200} 16 669 *euro*:  1) darba devēja valsts sociālās apdrošināšanas obligātās iemaksas {1210} - (atalgojums 56 966 *euro* + 2 374 *euro)* x 24,09 % = 14 295 *euro*;  2) obligāto sociālo garantiju izmaksas {1220} 47 472 *euro* x 5 % = 2 374 *euro.* | | **2. Preces un pakalpojumi {2000**}: | **14 241 *euro*** | |  | 1) pasta, telefona un citi sakaru pakalpojumi {2210}: 3 amata vietas x 30,63 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 1 103 *euro*;  2) izdevumi par komunālajiem pakalpojumiem (apkure, ūdens un kanalizācija, elektroenerģija) {2220}: 3 amata vietas x 41,16 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 1 482 *euro*;  3) remontdarbi un iestāžu uzturēšanas pakalpojumi (iekārtu, inventāra un aparatūras remonts, tehniskā apkalpošana, apsardze, telpu uzturēšana un uzkopšana) {2240}: 3 amata vietas x 34,42 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 1 239 *euro*;  4) informācijas tehnoloģiju pakalpojumi {2250}:  Licenču noma (standarta programmatūras uzturēšana) – 3 amata vietas x 204,98 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 7 379 *euro*;  5) īre un noma {2260}: 3 amata vietas x 93,82 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 3 378 *euro*;  6) citi pakalpojumi (apmācības, semināri, kvalifikācijas celšana) {2270}: Administratīvie izdevumi, t.sk. mācības – 3 amata vietas x 0,08 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 3 *euro*;  7) biroja preces un inventārs {2310}: Kancelejas preces (t.sk. papīrs, toneri un kārtridži, inventārs) – 3 amata vietas x 12 mēneši x 14,51 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) = 522 *euro*;  8) kārtējā remonta un iestāžu uzturēšanas materiāli {2350}: 3 amata vietas x 3,75 *euro* (Dienesta vidējie izdevumi uz vienu nodarbināto atbilstoši faktiskajiem izdevumiem) x 12 mēneši = 135 *euro*. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Dienestam ir nepieciešamas trīs amata vietas, kuras nodrošinās zemes konsolidācijas ierosināšanu (pieprasījumu izvērtēšanu, projektu teritoriju noteikšanu, pārrunas ar institūcijām un zemes konsolidācijas dalībniekiem, līgumu sagatavošanu), kā arī zemes konsolidācijas projektu pārraudzību un koordinēšanu to izstrādes un īstenošanas posmos. Norādām, ka papildus jaunas amata vietas netiks veidotas, bet tiks pārveidotas trīs ilgstoši vakantās amata vietas, kuru finansēšanai līdz šim budžetā tika ieplānoti līdzekļi no Dienesta maksas pakalpojumu ieņēmumiem, par amata vietām, kas tiks finansētas no valsts budžeta dotācijas. | | | | | | |
| 8. Cita informācija | Dienestam finansējums nepieciešams zemes konsolidācijas nodrošināšanai paredzēto uzdevumu veikšanai: zemes konsolidācijas ierosinājumu pieņemšana un izvērtēšana, zemes konsolidācijas projekta perspektīvās teritorijas noteikšana, sākotnējo pārrunu organizēšana ar zemes īpašniekiem, lēmuma pieņemšana par zemes konsolidācijas uzsākšanu, līgumu slēgšana par dalību zemes konsolidācijā, zemes konsolidācijas projekta izstrādes uzsākšanas organizēšana, zemes īpašnieku sniegto iebildumu izvērtēšana, zemes konsolidācijas projekta izvērtēšana, lēmuma pieņemšana par zemes konsolidācijas projekta apstiprināšanu, zemes kadastrālās uzmērīšanas darbu organizēšana, darījuma dokumentu sagatavošana, parakstīšanas nodrošināšana un iesniegšana zemesgrāmatā, kā arī datu reģistrācija un aktualizācija Nekustamā īpašuma valsts kadastra informācijas sistēmā.  Jautājumu par papildu nepieciešamā finansējuma piešķiršanu Tieslietu ministrijai (Dienestam) projektā ietverto normu izpildei 87 876 *euro* apmērā 2023. gadam un turpmāk ik gadu izskatīt Ministru kabinetā likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku. Tāpēc sabiedrības līdzdalību un komunikācijas aktivitātes nebija iespējams nodrošināt. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nebūs ietekme uz pārvaldes funkcijām un institucionālo struktūru. Projekta izpildes rezultātā nenotiks jaunu institūciju izveide, esošu institūciju likvidācija un reorganizācija. Projektam nav paredzēta ietekme uz institūciju cilvēkresursiem. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Mierkalne 67038681

judite.mierkalne@vzd.gov.lv